Na temelju članka 220. Statuta Školski odbor Prve osnovne škole na sjednici održanoj 12.12.2012. godine donio je

P O S L O V N I K

o radu vijeća roditelja

I. OPĆE ODREDBE

Članak 1.

U Školi se ustrojava Vijeće roditelja radi ostvarivanja interesa učenika i povezivanja škole sa društvenom sredinom.

Vijeće roditelja sastavljeno je od predstavnika roditelja učenika svakog razrednog odjela.

***KONSTITUIRAJUĆA SJEDNICA***

Članak 2.

Ravnatelj saziva konstituirajuću sjednicu vijeća roditelja i njome rukovodi do izbora predsjednika i zamjenika predsjednika vijeća roditelja.

Članak 3.

Članovi vijeća roditelja biraju između sebe predsjednika i zamjenika predsjednika vijeća roditelja.

Za predsjednika i zamjenika predsjednika izabran je roditelj koji je dobio najveći broj glasova nazočnih članova.

Glasovanje je javno, dizanjem ruku.

Članak 4.

Poslovnikom o radu vijeća roditelja uređuje se:

 pripremanje sjednica

 sazivanje sjednica, dostavljanje poziva i radnih materijala

 vođenje sjednica i način odlučivanja članova

 položaj, prava i obveze članova i drugih osoba

 izvješćivanje radnika i učenika Škole, te osnivača o radu vijeća roditelja

 rješavanje drugih pitanja značajnih za rad i odlučivanje na sjednicama vijeća roditelja .

Članak 5.

Odredbe Poslovnika o radu vijeća roditelja (u daljem tekstu: Poslovnik) primjenjuju se na članove te na druge osobe koje su nazočne na sjednicama i sudjeluju u radu vijeća

roditelja.

Članak 6.

O pravilnoj primjeni odredaba ovoga poslovnika brine se predsjednik vijeća roditelja ili

drugi član koji predsjedava sjednici.

II. SJEDNICE VIJEĆA RODITELJA

1. Sazivanje i pripremanje sjednica

Članak 7.

Vijeće roditelja radi na sjednicama.

Uz članove vijeća roditelja na sjednicama mogu biti nazočne i druge osobe koje su pozvane na sjednicu.

Članak 8.

Kada se na sjednicama vijeća roditelja raspravlja o pitanjima ili podatcima koji

predstavljaju poslovnu ili drugu tajnu prema zakonu ili općem aktu Škole, sjednice se

održavaju samo uz nazočnost članova vijeća roditelja .

Članak 9.

Sjednice Vijeća roditelja održavaju se prema potrebi, a sjednicu saziva predsjednik Vijeća roditelja odnosno njegov zamjenik ako je predsjednik Vijeća roditelja privremeno spriječen u obavljanju poslova predsjedavajućeg.

Prijedlog za sazivanje sjednice može dati svaki član Vijeća roditelja, a predsjednik je obvezan sazvati sjednicu ako to zatraži 1/3 članova tijela ili ravnatelj škole.

Poziv za sjednicu sa prijedlogom dnevnog reda izrađuje tajnik škole i organizira pravovremenu dostavu poziva.

Vijeće roditelja obvezno se saziva u postupku izbora i imenovanja ravnatelja škole u roku od osam (8) dana od sjednice Školskog odbora na kojoj su utvrđeni kandidati koji ispunjavaju uvjete natječaja za ravnatelja škole i koji su ponude dostavili u propisanom roku .

Vijeće roditelja iz stavka 4. ovog članka saziva član Školskog odbora kojeg je imenovalo Vijeće roditelja odnosno koji je izabran kao predstavnik Vijeće roditelja u Školskom odboru, a u slučaju njegove spriječenosti predsjednik Školskog odbora.

Članak 10.

Vijeće roditelja odlučuje javnim glasovanjem, osim ako je zakonskim odredbama odnosno odredbama ovog statuta određeno drukčije.

Članak 11.

Materijale na sjednici obrazlaže ravnatelj ili osoba koja je materijal pripremila, odnosno

na koju se materijal odnosi.

Članak 12.

Sjednicu saziva predsjednik vijeća roditelja.

Prijedlog za sazivanje sjednice može dati svaki član vijeća roditelja. Predsjednik je obvezan sazvati sjednicu ako to traži 1/3 članova vijeća roditelja ili ravnatelj.

Ako predsjednik ne izvrši obvezu iz stavka 3. ovoga članka, a radi se o zakonitosti rada

Škole, sjednicu vijeća roditelja ovlašten je sazvati ravnatelj.

Članak 13.

Poziv na sjednicu dostavlja se:

 članovima

 ravnatelju

 izvjestiteljima o pojedinim predmetima dnevnoga reda

Poziv za sjednicu vijeća roditelja može biti usmeni, pisani ili kao obavijest na oglasnoj

ploči, ovisno o tijelu i osobama koje se pozivaju na sjednicu.

Članak 14.

Pisani poziv za sjednicu obvezno sadrži:

 ime i prezime osobe koja se poziva na sjednicu

 prijedlog dnevnog reda

 naznaku o izvjestiteljima pojedinih predmeta iz predloženog dnevnog reda

 mjesto i vrijeme održavanja sjednice

 potpis predsjednika.

2. Tijek sjednice

Članak 15.

Sjednici predsjedava predsjednik vijeća roditelja , a u slučaju njegove spriječenosti

zamjenik predsjednika (u daljem tekstu: predsjedavatelj).

Članak 16.

Pravo odlučivanja na sjednici imaju samo članovi vijeća roditelja.

Ostali nazočni na sjednici imaju pravo sudjelovati u raspravi uz prethodnu suglasnost

predsjedavatelja, ali bez prava odlučivanja.

Članak 17.

Prije početka sjednice predsjedavatelj provjerava je li sjednici nazočna potrebna većina

članova vijeća roditelja.

Predsjedavatelj utvrđuje koji su od članova izostali sa sjednice.

Članak 18.

Dnevni red sjednice utvrđuju članovi vijeća roditelja na temelju prijedloga dnevnog reda

koji je naznačen u pozivu za sjednicu, odnosno koji predloži predsjedavatelj.

Svaki član ima pravo prije utvrđivanja dnevnog reda predložiti da se o pojedinoj točki

dnevnog reda ne raspravlja ako ona nije odgovarajuće pripremljena ili ako na sjednici

nije nazočan potrebni izvjestitelj.

Predsjedavatelj sjednice proglašava utvrđeni dnevni red.

Članak 20.

Nakon utvrđenog dnevnog reda prelazi se na raspravu i odlučivanje o predmetima

dnevnog reda, redoslijedom koji je utvrđen u dnevnom redu.

Članak 21.

Osoba koja sudjeluje u raspravi, može o istom predmetu govoriti više puta, ali samo uz

dopuštenje predsjedavatelja.

Na prijedlog predsjedavatelja ili člana vijeće roditelja može odlučiti da se uskrati riječ

sudioniku u raspravi koji je već govorio o istom predmetu.

Pravo na ponovno sudjelovanje u raspravi sudionik ima tek nakon što završe s izlaganjem osobe koje su se prvi put prijavile i dobile riječ.

Članak 22.

Sudionik u raspravi dužan je govoriti kratko i jasno i iznositi prijedloge za rješavanje predmeta o kojima se raspravlja.

Predsjedavatelj sjednice dužan je skrbiti se da sudionika u raspravi nitko ne smeta za

vrijeme njegova izlaganja.

Članak 23.

Svakoj osobi koja sudjeluje u radu na sjednici, ukoliko se ne pridržava reda i ne poštuje

odredbe ovoga poslovnika, mogu se izreći ove stegovne mjere:

 opomena

 oduzimanje riječi

 udaljavanje sa sjednice.

Članak 24.

Opomena se izriče osobi koja svojim ponašanjem ili izlaganjem na sjednici postupa

suprotno odredbama ovoga poslovnika ili remeti rad sjednice.

Opomenu izriče predsjedavatelj sjednice.

Članak 25.

Mjera oduzimanja riječi izriče se osobi koja svojim ponašanjem, izjavama ili nepoštivanjem odredaba ovoga poslovnika remeti rad sjednice, a već prije toga joj je na

istoj sjednici izrečena opomena. Mjeru oduzimanja riječi izriče predsjedavatelj sjednice.

Članak 26.

Mjera udaljavanja sa sjednice izriče se osobi koja ne postupa prema nalogu

predsjedavatelja, a kojoj je ranije izrečena mjera oduzimanja riječi ili koja na drugi način

toliko narušava red i krši odredbe ovoga poslovnika da dovodi u pitanje daljnje

održavanje sjednice.

Mjeru udaljavanja sa sjednice, na prijedlog predsjedavatelja, izriče vijeće roditelja.

Osoba kojoj je izrečena mjera udaljavanja sa sjednice, dužna je odmah napustiti prostor u kojem se održava sjednica.

Udaljavanje sa sjednice odnosi se samo na sjednicu na kojoj je ova mjera izrečena.

4. Odlaganje i prekid sjednice

Članak 27.

Sjednica vijeća roditelja odložit će se kada nastupe okolnosti koje onemogućuju

održavanje sjednice u zakazano vrijeme.

Sjednicu odlaže predsjedavatelj sjednice.

Članak 28.

Sjednica se prekida:

 kada se tijekom sjednice broj nazočnih članova smanji ispod broja potrebitog za održavanje sjednice

 kada dođe do težeg remećenja reda na sjednici, a predsjedavatelj nije u mogućnosti održati red primjenom mjera iz članka 29. ovoga poslovnika

 kada o pojedinom predmetu treba pribaviti dodatne podatke ili isprave.

Sjednicu prekida predsjedavatelj sjednice.

Ako pojedini član smatra da nema razloga za prekid sjednice, on može predložiti da se

sjednica nastavi.

Odluku o nastavku sjednice prema stavku 3. ovoga članka donosi vijeće roditelja.

Članak 29.

Kada je sjednica odložena ili prekinuta, predsjedavatelj izvješćuje nazočne članove o

novom vremenu održavanja sjednice, a ostale članove u skladu s člankom 13. stavkom 2.

ovoga poslovnika.

5. Odlučivanje na sjednici

Članak 30.

Nakon završene rasprave o pojedinoj točki dnevnog reda vijeće roditelja pristupa odlučivanju.

Za pravovaljano raspravljanje i odlučivanje potrebno je da na sjednici bude nazočna natpolovična većina ukupnog broja članova vijeća roditelja. Prije glasovanja predsjedavatelj oblikuje prijedlog odluke ili zaključka koji se treba donijeti u svezi s pojedinom točkom dnevnog reda.

Članak 31.

Vijeće roditelja odlučuje javnim glasovanjem, osim kada je zakonom ili statutom Škole,

odnosno prethodnom odlukom vijeća roditelja određeno da se o pojedinom predmetu

glasuje tajno.

Članovi glasuju javno tako da se dizanjem ruke izjašnjavaju za ili protiv prijedloga

odluke odnosno zaključka.

Članovi glasuju tajno tako da na glasačkom listiću zaokruže redni broj ispred osobe ili

prijedloga za koji glasuju.

Članak 32.

Vijeće roditelja odlučuje natpolovičnom većinom glasova nazočnih članova, osim kada je

zakonom ili statutom određeno drukčije.

Rezultate glasovanja utvrđuje predsjedavatelj sjednice.

Na temelju rezultata glasovanja predsjedavatelj sjednice objavljuje je li određeni prijedlog usvojen ili odbijen.

Kada prijedlog o kojem se glasovalo nije usvojen, na zahtjev najmanje 1/3 članova vijeća

roditelja ili ravnatelja glasovanje o istom prijedlogu može se ponoviti, ali na istoj sjednici

samo jedanput, osim kada je statutom drukčije određeno.

Članak 33.

Kod odlučivanja o obvezama radnih tijela ili pojedinaca mora biti razvidno tko je izvršitelj, u kojem roku i na koji će način izvijestiti članove vijeća roditelja o izvršenju obveze.

Članak 34.

Nakon što je iscrpljen dnevni red i svi predmeti predviđeni dnevnim redom raspravljeni i o njima odlučeno, predsjedavatelj zaključuje sjednicu.

III. PRAVA I DUŽNOSTI ČLANOVA

Članak 35.

Član vijeća roditelja ima prava i dužnosti:

 sudjelovati na sjednicama vijeća roditelja i na njima govoriti i glasovati

 postavljati pitanja predsjedniku i drugim osobama koje sudjeluju u radu na

sjednici

 podnositi prijedloge i zahtijevati da se o njima raspravlja i odlučuje na sjednicama

 sudjelovati na sjednicama radnih tijela koje osniva vijeće roditelja

 prihvatiti izbor u radna tijela ako vijeće roditelja donese takvu odluku.

Prava i dužnosti iz stavka 1. ovoga članka su osobna i član ih ne može prenijeti na

trećega.

Članak 36.

Članu vijeća roditelja obvezno se dostavlja:

 pisani poziv na sjednicu

 materijal koji se priprema za sjednicu

 zapisnik s prethodne sjednice.

Članovima vijeća roditelja moraju biti dostupni svi materijali koji se odnose na raspravu i odlučivanje na sjednici.

Članak 37.

Član vijeća roditelja dužan je čuvati poslovnu tajnu i druge povjerljive podatke o Školi

koje dozna u obavljanju dužnosti člana.

Član koji postupi suprotno stavku 1. Ovoga članka, odgovoran je Školi prema općim propisima obveznog prava.

IV. ZAPISNIK I AKTI SA SJEDNICE

Članak 38.

O tijeku sjednice Vijeća roditelja vodi se zapisnik.

Zapisnik se vodi u pisanom obliku, a može se i tonski snimati.

Zapisnik vodi tajnik Škole ili član Vijeća roditelja kojeg odredi predsjednik.

Nakon sjednice zapisnik sa sjednice pohranjuje se u tajništvu škole na čuvanje, a predsjednik Vijeća roditelja potvrđuje istinitost i ovjerava svojim potpisom.

Prema potrebi o zaključcima donesenim na sjednici Vijeća roditelja mogu se izvijestiti ravnatelj škole, osnivač te učitelji i stručni suradnici putem oglasne ploče škole.

Članak 39.

Čistopis zapisnika potpisuju predsjedavatelj sjednice na koju se zapisnik odnosi te

zapisničar.

V. PRIJELAZNE I ZAVRŠNE ODREDBE

Članak 40.

Odredbe ovoga poslovnika na odgovarajući način primjenjivat će se i na radna tijela koja

imenuje školski odbor.

Ovaj poslovnik je objavljen na oglasnoj ploči škole 13.12.2012.godine.,a stupa na snagu

dana 21.12.2012.godine.

KLASA: 602-01/12-01/46

URBROJ: 2133-26-12-01

Ogulin, 12.12.2012.g.

PREDSJEDNICA ŠKOLSKOG ODBORA: RAVNATELJ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ivanka Božičević Zvonko Ranogajec,prof.